PMIndiaData/PMIndiaSum huggingface dataset:
എൻസിസി ദിനത്തിൽ എൻസിസി കേഡറ്റുകൾക്ക് പ്രധാനമന്ത്രി ആശംസകൾ നേർന്നു

എൻസിസി ദിനത്തിൽ എൻസിസി കേഡറ്റുകൾക്ക് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു. രാജ്യത്തുടനീളമുള്ള എൻസിസി പൂർവ്വ വിദ്യാർത്ഥികളോട് അവരുടെ പിന്തുണയും അസോസിയേഷന്റെ പ്രവർത്തനങ്ങളിൽ പങ്കാളിത്തവും നൽകി എൻസിസി അലുംനി അസോസിയേഷനെ സമ്പന്നമാക്കാൻ ശ്രീ മോദി അഭ്യർത്ഥിച്ചു. ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു; "എൻസിസി ദിനത്തിൽ ആശംസകൾ. "ഐക്യവും അച്ചടക്കവും" എന്ന മുദ്രാവാക്യത്തിൽ നിന്ന് പ്രചോദനം ഉൾക്കൊണ്ട്, ഇന്ത്യയിലെ യുവാക്കൾക്ക് അവരുടെ യഥാർത്ഥ കഴിവുകൾ തിരിച്ചറിയാനും രാഷ്ട്ര നിർമ്മാണത്തിന് സംഭാവന നൽകാനും എൻസിസി മികച്ച അനുഭവം നൽകുന്നു. ജനുവരിയിൽ നടന്ന ഈ വർഷത്തെ എൻസിസി റാലിയിലെ എന്റെ പ്രസംഗം ഇതാ: കുറച്ച് ദിവസങ്ങൾക്ക് മുമ്പ്, ഝാൻസിയിലെ 'രാഷ്ട്ര രക്ഷാ സമർപ്പൺ പർവ്' സമയത്ത്, എൻസിസി അലുമ്‌നി അസോസിയേഷന്റെ ആദ്യ അംഗമായി രജിസ്റ്റർ ചെയ്യാൻ എനിക്ക് ബഹുമതി ലഭിച്ചു. എൻ.സി.സി.യുമായി ബന്ധപ്പെട്ട എല്ലാവരെയും ഒരുമിച്ചുകൊണ്ടുവരാനുള്ള ശ്ലാഘനീയമായ ശ്രമമാണ് പൂർവവിദ്യാർഥി സംഘടനയുടെ രൂപീകരണം. ഇന്ത്യയിലുടനീളമുള്ള എൻസിസി പൂർവ്വ വിദ്യാർത്ഥികളോട് അവരുടെ പിന്തുണയും അസോസിയേഷന്റെ പ്രവർത്തനങ്ങളിൽ പങ്കാളിത്തവും നൽകി എൻസിസി അലുംനി അസോസിയേഷനെ സമ്പന്നമാക്കാൻ ഞാൻ അഭ്യർത്ഥിക്കുന്നു. എൻസിസി അനുഭവം കൂടുതൽ ഊർജ്ജസ്വലവും അർത്ഥപൂർണ്ണവുമാക്കാൻ കേന്ദ്ര ഗവൺമെന്റ് നിരവധി ശ്രമങ്ങൾ നടത്തിയിട്ടുണ്ട്. https://t.co/CPMGLryRXX"
കോമണ്‍വെല്‍ത്ത് ഗെയിംസില്‍ മെഡല്‍ നേടിയവരെ പ്രധാനമന്ത്രി അഭിനന്ദിച്ചു

കോമണ്‍വെല്‍ത്ത് ഗെയിംസില്‍ മെഡല്‍ നേടിയവരെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ‘രഗാല വെങ്കട് രാഹുല്‍ സ്വര്‍ണ മെഡല്‍ നേടിയത് അഭിമാനകരമാണ്. നമ്മുടെ ഭാരോദ്വഹകരുടെ അതുല്യമായ പ്രകടനം കൂടുതല്‍ യുവാക്കളെ ഭാരോദ്വഹനത്തിലേക്ക് ആകര്‍ഷിക്കുമെന്ന് എനിക്ക് ഉറപ്പാണ്. 69 കിലോഗ്രാം വനിതാ ഭാരോദ്വഹനത്തില്‍ സ്വര്‍ണമെഡല്‍ നേടിയ പുനം യാദവിനെ ഇന്ത്യ അഭിനന്ദിക്കുന്നു. ഭാരോദ്വഹനത്തോടുള്ള അവളുടെ സമര്‍പ്പണം ആദരണവ് ഉണര്‍ത്തുന്നതാണ്.’, ഭാരോദ്വഹകരെ അഭിനന്ദിച്ചുകൊണ്ടു പ്രദാനമന്ത്രി പറഞ്ഞു. ഷൂട്ടര്‍മാരെ അഭിനന്ദിക്കവേ പ്രധാനമന്ത്രി വ്യക്തമാക്കി: ‘2018 കോമണ്‍വെല്‍ത്ത് ഗെയിംസില്‍ നമ്മുടെ ഷൂട്ടര്‍മാര്‍ മികച്ച പ്രകടനം കാഴ്ചവെക്കുകയാണ്. ഗംഭീര ഫോമില്‍ തുടരുന്ന മനു ഭക്കര്‍ സ്ത്രീകളുടെ 10 മീറ്റര്‍ എയര്‍ പിസ്റ്റള്‍ വിഭാഗത്തില്‍ സ്വര്‍ണം കരസ്ഥമാക്കിയിരിക്കുന്നു. അവരെ അഭിനന്ദിക്കുന്നു. ഹീന സിദ്ധു വനിതകളുടെ 10 മീറ്റര്‍ എയര്‍ പിസ്റ്റള്‍ വിഭാഗത്തില്‍ വെള്ളി നേടി എന്നത് ആഹ്ലാദകരമാണ്. അവരെയും അഭിനന്ദിക്കുന്നു. ഭാവിപ്രവര്‍ത്തനങ്ങള്‍ക്ക് എല്ലാ ആശംസകളും നേരുന്നു. പ്രതീക്ഷയുണര്‍ത്തുന്ന ഷൂട്ടര്‍ രവികുമാര്‍ പുരുഷവിഭാഗം 10 മീറ്റര്‍ എയര്‍ റൈഫിള്‍ വിഭാഗത്തില്‍ വെങ്കലം നേടിയിരിക്കുന്നു. അദ്ദേഹത്തിന്റെ നേട്ടത്തില്‍ ഓരോ ഇന്ത്യക്കാരനും അഭിമാനിക്കുന്നു. ഈ യുവ ഷൂട്ടര്‍ കായിക രംഗത്തിനു മഹത്തായ സംഭാവന അര്‍പ്പിച്ചിരിക്കുകയാണ്.’
കാൺപൂരിലെ ഐഐടിയുടെ ബിരുദദാന ചടങ്ങിൽ  പ്രധാനമന്ത്രി പ്രസംഗിക്കും

പ്രധാനമന്ത്രി ശ്രീ നരേന്ദ്ര മോദി 2021 ഡിസംബർ 28 ചൊവ്വാഴ്‌ച കാൺപൂരിലെ ഐഐടിയുടെ ബിരുദദാന ചടങ്ങിനെ അഭിസംബോധന ചെയ്യും. ഐഐടി-കാൻപൂർ, മറ്റ് ഐഐടികൾ, ആഗോളതലത്തിൽ വ്യാപിച്ചുകിടക്കുന്ന ഐഐടി പൂർവവിദ്യാർഥി ശൃംഖല എന്നിവയിലെ വിദ്യാർഥികളോട് ബിരുദദാന പ്രസംഗത്തിൽ ഉൾപ്പെടുത്തേണ്ട ആശയങ്ങൾ പങ്കുവയ്ക്കാൻ ശ്രീ മോദി ആഹ്വാനം ചെയ്തു. ഒരു ട്വീറ്റിൽ പ്രധാനമന്ത്രി പറഞ്ഞു; "ഈ മാസം 28-ന് കാൺപൂർ ഐഐടിയുടെ ബിരുദദാന ചടങ്ങിനെ അഭിസംബോധന ചെയ്യാൻ ഞാൻ ഉറ്റു നോക്കുന്നു. ശാസ്ത്രത്തിനും നൂതനാശയങ്ങൾക്കും മുൻകൈയെടുക്കുന്ന സംഭാവനകൾ നൽകിയ ഊർജ്ജസ്വലമായ സ്ഥാപനമാണിത്. നിർദ്ദേശങ്ങൾ പങ്കിടാൻ ഞാൻ എല്ലാവരേയും ക്ഷണിക്കുന്നു."
ഇന്ത്യയും ഇക്വറ്റോറിയല്‍ ഗ്വിനിയയും തമ്മില്‍ ഔഷധ സസ്യ മേഖലയിലെ സഹകരണത്തിനുള്ള ധാരണാപത്രത്തിന് മന്ത്രിസഭയുടെ അംഗീകാരം

ഇന്ത്യയും ഇക്വറ്റോറിയല്‍ ഗ്വിനിയയും തമ്മില്‍ ഔഷധ സസ്യ മേഖലയില്‍ സഹകരണത്തിനുള്ള ധാരണാപത്രം ഒപ്പുവച്ചത് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം മുന്‍കാല പ്രാബല്യത്തോടെ അംഗീകരിച്ചു. ഒഷധസസ്യ മേഖലയില്‍ രണ്ടു രാജ്യങ്ങളും തമ്മിലുള്ള ഉഭയകക്ഷി സഹകരണം ഈ ധാരണാപത്രം വര്‍ധിപ്പിക്കും. ഗവേഷണങ്ങളും പരിശീലന കോഴ്സുകളും സമ്മേളനങ്ങളും യോഗങ്ങളും നടത്തുന്നതിന് അത്യാവശ്യമായ സാമ്പത്തിക വിഭവങ്ങള്‍ ആയുഷ് മന്ത്രാലയത്തിന്റെ ദേശീയ ഔഷധസസ്യ ബോര്‍ഡിന്റെ നിലവിലെ ബഡ്ജറ്റ് വിഹിതത്തില്‍ നിന്നും നിലവിലെ ആസൂത്രണ പദ്ധതികളില്‍ നിന്നും കണ്ടെത്തും. പശ്ചാത്തലം: 15 കാര്‍ഷിക-കാലാവസ്ഥാ മേഖലകളുള്ള ഇന്ത്യ ജൈവവിധ്യത്തിന്റെ കാര്യത്തില്‍ ലോകത്തിലെ സമ്പന്ന രാജ്യങ്ങളിലൊന്നാണ്. 17000-18000 പൂച്ചെടി ഇനങ്ങളില്‍ 7000 എണ്ണം ആയുര്‍വേദം, യുനാനി, സിദ്ധ, ഹോമിയോപ്പതി ( ആയുഷ് ചികിത്സാ സംവിധാനം) എന്നിവയ്ക്കു വേണ്ടി ഔഷധപരമായ കാര്യങ്ങള്‍ക്ക് വിനിയോഗിക്കാവുന്ന ഇനങ്ങളായാണ് രേഖപ്പെടുത്തിയിരിക്കുന്നത്. 1178 ഔഷധസസ്യ ഇനങ്ങളില്‍ വ്യാപാരത്തിന് ഉപയോഗിക്കുന്ന 242 എണ്ണത്തിന്റെ പ്രതിവര്‍ഷ ഉപയോഗം 100 മെട്രിക് ടണ്ണിലും കൂടുതല്‍ വരും. ഔഷധസസ്യങ്ങള്‍ പരമ്പരാഗത ഔഷധ വ്യവസായത്തിന്റെ സുപ്രധാന വിഭവാടിത്തറ മാത്രമല്ല; ഇന്ത്യയിലെ ജനങ്ങളില്‍ വലിയൊരു വിഭാഗത്തിന് ആരോഗ്യസുരക്ഷ നല്‍കുകയും ചെയ്യുന്നു. പരമ്പരാഗത, സമാന്തര ആരോഗ്യ ചികില്‍സാ മേഖലയ്ക്ക് ആഗോള തലത്തില്‍ ഉണ്ടായിരിക്കുന്ന കുതിപ്പ് ഔഷധ മേഖലയിലുമുണ്ട്. അതിന്റെ ഫലമായി നിലവില്‍ നടക്കുന്ന 120 ബില്യണ്‍ യു എസ് ഡോളറിന്റെ വ്യാപാരം 2050 ആകുമ്പോഴേയ്ക്കും ഏഴ് ട്രില്യണ്‍ യുഎസ് ഡോളറില്‍ എത്തുമെന്നാണ് പ്രതീക്ഷ. മാത്രമല്ല, രണ്ടു രാജ്യങ്ങളിലുമുള്ള, പ്രത്യേകിച്ചും രണ്ടു രാജ്യങ്ങള്‍ക്കും പൊതുവായുള്ള ഉഷ്ണമേഖലകളില്‍ വന്‍തോതില്‍ കാണപ്പെടുന്ന ഔഷധ സസ്യങ്ങള്‍ സമാനമായ ഭൗമ-കാലാവസ്ഥാ ഘടകങ്ങള്‍ നല്‍കുകയും ചെയ്യുന്നു. …..
ഇന്ത്യയും തായ്വാനും തമ്മില് കാര്ഷിക മേഖലയില് സഹകരണത്തിന് ധാരണ

കൃഷിയിലും അനുബന്ധ മേഖലകളിലും സഹകരിച്ച് പ്രവര്ത്തിക്കാനുള്ള ഇന്ത്യ – തായ്വാന് ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ന്യൂഡല്ഹിയില് ചേര്ന്ന കേന്ദ്ര മന്ത്രിസഭാ യോഗം മുന്കാല പ്രാബല്യത്തോടെ അംഗീകാരം നല്കി. ഇന്ത്യയിലെ തായ്പേയി സാമ്പത്തിക സാംസ്കാരിക കേന്ദ്രവും, തായ്വാനിലെ ഇന്ത്യാ – തായ്പേയ് അസോസിയേഷനും തമ്മിലാണ് 5 വര്ഷക്കാലത്തേയ്ക്ക് ധാരണാപത്രത്തില് ഒപ്പുവച്ചിട്ടുള്ളത്. കൃഷി, പുഷ്പകൃഷി, മൃഗസംരക്ഷണം, ഫിഷറീസ്, മത്സ്യം വളര്ത്തല്, ഭക്ഷ്യസംസ്ക്കരണം, ജനിതക വിഭവങ്ങള്, പാരിസ്ഥിതിക സുസ്ഥിരത എന്നീ മേഖലകളില് സഹകരണം ലക്ഷ്യമിടുന്നതാണ് ധാരണാ പത്രം. ഇരു രാജ്യങ്ങളിലെയും സ്വകാര്യ മേഖലയെ ഈ രംഗങ്ങളില് പങ്കാളികളാക്കുന്നതില് പ്രോത്സാഹിപ്പിക്കാനും കരാറില് വ്യവസ്ഥയുണ്ട്. അന്യോന്യമുള്ള സന്ദര്ശനം, സാങ്കേതിക വിദ്യാ പരിശീലനം തുടങ്ങിയവയുടെ കൈമാറ്റം, വ്യാപാര കടമ്പകള് കുറച്ചുകൊണ്ട് കാര്ഷിക വ്യാപാരത്തിന്റെ വിപുലീകരണം എന്നിവയും കരാറിന്റെ ഭാഗമാണ്. ഇരു വിഭാഗങ്ങളും ചേര്ന്ന് ഉഭയകക്ഷി താല്പര്യപ്രകാരം കണ്ടെത്തുന്ന മുന്ഗണനാ മേഖലകളിലെ പ്രവര്ത്തന പുരോഗതിക്കായി ഒരു സംയുക്ത സമിതിക്ക് രൂപം നല്കാനും ധാരണാ പത്രം വ്യവസ്ഥ ചെയ്യുന്നു.
പ്രധാനമന്ത്രി  നരേന്ദ്ര മോദിയും  നെതർലൻഡ്‌സ് പ്രധാനമന്ത്രി  മാർക്ക് റുട്ടെയും  യുക്രെയ്‌ൻ വിഷയം ചർച്ച ചെയ്ത്

പ്രധാനമന്ത്രി ശ്രീ നരേന്ദ്ര മോദിയും നെതർലൻഡ്‌സ് പ്രധാനമന്ത്രി ശ്രീ. മാർക്ക് റുട്ടെയും തമ്മിൽ ഫോണിൽ സംസാരിച്ചു. ഇരു നേതാക്കളും യുക്രെയ്‌നിലെ നിലവിലെ സ്ഥിതിഗതികൾ ചർച്ച ചെയ്യുകയും യുക്രെയ്‌നിലെ മാനുഷിക സാഹചര്യം തുടരുന്നതിനെക്കുറിച്ചുള്ള ആശങ്കകൾ പങ്കുവെക്കുകയും ചെയ്തു. ശത്രുത അവസാനിപ്പിച്ച് സംഭാഷണത്തിന്റെയും നയതന്ത്രത്തിന്റെയും പാതയിലേക്ക് മടങ്ങാനുള്ള ഇന്ത്യയുടെ നിരന്തരമായ അഭ്യർത്ഥന പ്രധാനമന്ത്രി മോദി ആവർത്തിച്ചു. റഷ്യയും യുക്രെയ്നും തമ്മിൽ നടന്നുകൊണ്ടിരിക്കുന്ന ചർച്ചകളെ പ്രധാനമന്ത്രി സ്വാഗതം ചെയ്യുകയും നേരത്തെയുള്ള പരിഹാരമുണ്ടാകുമെന്ന് പ്രതീക്ഷിക്കുകയും ചെയ്തു. സംഘട്ടന മേഖലകളിൽ നിന്ന് ഇന്ത്യൻ പൗരന്മാരെ ഒഴിപ്പിക്കുന്നതിലെ പുരോഗതിയെക്കുറിച്ചും ദുരിതബാധിതർക്കുള്ള മരുന്നുകൾ ഉൾപ്പെടെയുള്ള അടിയന്തര ദുരിതാശ്വാസ സാമഗ്രികളുടെ രൂപത്തിൽ ഇന്ത്യയുടെ സഹായം സംബന്ധിച്ചും പ്രധാനമന്ത്രി മോദി പ്രധാനമന്ത്രി റുട്ടെയെ അറിയിച്ചു. 2021 ഏപ്രിലിൽ പ്രധാനമന്ത്രി റുട്ടേയുമായുള്ള തന്റെ വെർച്വൽ ഉച്ചകോടി പ്രധാനമന്ത്രി അനുസ്മരിക്കുകയും പ്രധാനമന്ത്രി റുട്ടെയെ എത്രയും വേഗം ഇന്ത്യയിൽ സ്വീകരിക്കാനുള്ള ആഗ്രഹം പ്രകടിപ്പിക്കുകയും ചെയ്തു.
ഉത്തർപ്രദേശിലെ ലഖിംപൂർ ഖേരിയിലുണ്ടായ അപകടത്തിൽ പ്രധാനമന്ത്രി അനുശോചിച്ചു

ഉത്തർപ്രദേശിലെ ലഖിംപൂർ ഖേരി ജില്ലയിലുണ്ടായ അപകട മരണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. അപകടത്തിൽ പരിക്കേറ്റവർ വേഗത്തിൽ സുഖം പ്രാപിക്കട്ടെയെന്നും അദ്ദേഹം ആശംസിച്ചു. അപകടത്തിൽ മരിച്ചവരുടെ അടുത്ത ബന്ധുക്കൾക്ക് 2 ലക്ഷം രൂപയും. അപകടത്തിൽ പരിക്കേറ്റവർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന് (പിഎംഎൻആർഎഫ്) 50,000 രൂപയും വീതം നൽകുമെന്നും പ്രധാനമന്ത്രി പ്രഖ്യാപിച്ചു. പ്രധാനമന്ത്രിയുടെ ഓഫീസ് ട്വീറ്റ് ചെയ്തു; "യുപിയിലെ ലഖിംപൂർ ഖേരിയിൽ ഉണ്ടായ അപകടത്തിൽ ദുഖിക്കുന്നു . മരിച്ചവരുടെ കുടുംബങ്ങളെ അനുശോചനം അറിയിക്കുന്നു. പരിക്കേറ്റവർ വേഗം സുഖം പ്രാപിക്കട്ടെ. മരിച്ചവരുടെ അടുത്ത ബന്ധുക്കൾക്ക് പി എം എൻ ആർ എഫിൽ നിന്നും 2 ലക്ഷം രൂപ വീതം നൽകും. പരിക്കേറ്റവർക്ക് 50,000 രൂപയും നൽകും. പ്രധാനമന്ത്രി നരേന്ദ്രമോദി"
പ്രധാനമന്ത്രി ഗുജറാത്തില്‍; സൗരാഷ്ട്ര നര്‍മദ ജലസേചനപദ്ധതി ഉദ്ഘാടനം ചെയ്തു

ഗുജറാത്തിലെ സനോസറയില്‍ സൗരാഷ്ട്ര നര്‍മദ ജലസേചന പദ്ധതി(സൗനി)യുടെ ഉദ്ഘാടനം ശിലാഫലകം അനാച്ഛാദനം ചെയ്തുകൊണ്ട് പ്രധാനമന്ത്രി ശ്രീ. നരേന്ദ്ര മോദി നിര്‍വഹിച്ചു. എ.ജെ.ഐ.-3 അണക്കെട്ട് സന്ദര്‍ശിച്ച പ്രധാനമന്ത്രി, അണക്കെട്ടില്‍നിന്നു വെള്ളം തുറന്നുവിടുന്നതിനു സാക്ഷ്യംവഹിക്കുകയും ചെയ്തു. ചടങ്ങിനെത്തിയവരെ അഭിസംബോധന ചെയ്യവേ, ഗുജറാത്ത് മുഖ്യമന്ത്രിയായിരിക്കെ തന്നെ കര്‍ഷകന് ഏറ്റവും പ്രധാനം ജലമാണെന്നു താന്‍ തിരിച്ചറിഞ്ഞിരുന്നുവെന്ന് അദ്ദേഹം വ്യക്തമാക്കി. സംസ്ഥാനത്തെ തണ്ണീര്‍ത്തടം ഉയര്‍ന്നുവരുന്നതായും പ്രധാനമന്ത്രി ചൂണ്ടിക്കാട്ടി. നമ്മുടെ സൈനികര്‍ക്കു പോലും വേണ്ടത്ര വെള്ളം ലഭിച്ചിരുന്നില്ലാത്ത കച്ചില്‍ എങ്ങനെയാണു മാറ്റമുണ്ടായതെന്നത് അദ്ദേഹം ശ്രദ്ധയില്‍ പെടുത്തി. സൗരാഷ്ട്രയില്‍നിന്നുള്ള നിയമനിര്‍മാതാക്കളെ ആദ്യമായി കണ്ട് സൗനി പദ്ധതിയെക്കുറിച്ചു ചര്‍ച്ച ചെയ്ത കാര്യം ശ്രീ. മോദി അനുസ്മരിച്ചു. ഓരോ ഗുജറാത്തിയിലും അഭിമാനബോധം ഉണര്‍ത്തേണ്ട പദ്ധതിയാണിതെന്നും അദ്ദേഹം പറഞ്ഞു. ജലസംരക്ഷണത്തിന്റെ പ്രസക്തി ചൂണ്ടിക്കാട്ടിയ പ്രധാനമന്ത്രി, വിള ഇന്‍ഷുറന്‍സ് പോലെ കര്‍ഷകരുടെ ക്ഷേമത്തിനായി കേന്ദ്ര ഗവണ്‍മെന്റ് നടപ്പാക്കിവരുന്ന പദ്ധതികള്‍ വിശദീകരിച്ചു. പാചക വാതക കണക്ഷനായുള്ള ഉജ്വല, എല്‍.ഇ.ഡി. ബള്‍ബ് വിതരണം തുടങ്ങിയ പദ്ധതികള്‍ എങ്ങനെ ജനജീവിതം മെച്ചപ്പെടുത്തുവെന്നും അദ്ദേഹം ചൂണ്ടിക്കാട്ടി.
പ്രധാനമന്ത്രി ഇന്‍ഡോറില്‍ നഗരവികസന പദ്ധതികള്‍ ഉദ്ഘാടനം ചെയ്തു, സ്വച്ഛ് സര്‍വേക്ഷണ്‍ അവാര്‍ഡുകള്‍ സമ്മാനിച്ചു

മധ്യപ്രദേശ് സംസ്ഥാനത്തിന്റെ വിവിധ ഭാഗങ്ങളിലുള്ള നഗര വികസന പദ്ധതികളുടെ ഉദ്ഘാടനം പ്രധാനമന്ത്രി ശ്രീ. നരേന്ദ്ര മോദി റിമോട്ട് സംവിധാനത്തിലൂടെ നിര്‍വഹിച്ചു. പ്രധാനമന്ത്രി ആവാസ് യോജന പദ്ധതി പ്രകാരം നിര്‍മിച്ച വീടുകള്‍, നഗരങ്ങളിലെ കുടിവെള്ള വിതരണ പദ്ധതികള്‍, ഗ്രാമീണ ഖരമാലിന്യനിര്‍മാര്‍ജന പദ്ധതികള്‍, നഗരങ്ങളിലെ ശുചിത്വ പദ്ധതികള്‍, നഗര ഗതാഗത പദ്ധതികള്‍, ലാന്‍ഡ്‌സ്‌കേപിങ് പദ്ധതികള്‍ എന്നിവ ഉദ്ഘാടനം ചെയ്യപ്പെട്ടവയില്‍ പെടും. ഇന്‍ഡോറില്‍ നടന്ന ചടങ്ങില്‍ അദ്ദേഹം സ്വച്ഛ് സര്‍വേക്ഷണ്‍-2018 അവാര്‍ഡുകള്‍ വിതരണം ചെയ്യുകയും സ്വച്ഛ് സര്‍വേക്ഷണ്‍-2018 റിസള്‍ട്ട്‌സ് ഡാഷ് ബോര്‍ഡ് പ്രകാശിപ്പിക്കുകയും ചെയ്തു. സ്വച്ഛ് ഭാരത് മഹാത്മാ ഗാന്ധിയുടെ സ്വപ്‌നമായിരുന്നുവെന്നും അതിപ്പോള്‍ 125 കോടി ഇന്ത്യയുടെ ദൃഢനിശ്ചയമായി പരിണമിച്ചുവെന്നും ജനക്കൂട്ടത്തെ അഭിസംബോധന ചെയ്യവേ പ്രധാനമന്ത്രി പറഞ്ഞു. ഇന്ത്യയിലെ ഏറ്റവും ശുചിത്വമാര്‍ന്ന നഗരത്തിനുള്ള അവാര്‍ഡ് ലഭിച്ച ഇന്‍ഡോറില്‍നിന്ന് രാജ്യം പ്രചോദനം ഉള്‍ക്കൊള്ളണമെന്ന് അദ്ദേഹം ആവശ്യപ്പെട്ടു. ശുചിത്വം പുലര്‍ത്തുന്നതില്‍ ഏറ്റവും നല്ല പ്രകടനം കാഴ്ചവെക്കുന്ന ഝാര്‍ഖണ്ഡ്, മഹാരാഷ്ട്ര, ഛത്തീസ്ഗഢ് എന്നീ മൂന്നു സംസ്ഥാനങ്ങളെ പ്രധാനമന്ത്രി അഭിനന്ദിച്ചു. ശുചിത്വം മെച്ചപ്പെടുത്തുന്നതില്‍ ഉണ്ടായിട്ടുള്ള പ്രവര്‍ത്തനങ്ങളള്‍ അദ്ദേഹം വിശദീകരിച്ചു. മഹാത്മാഗാന്ധിയുടെ 150ാം ജന്മവാര്‍ഷികം അടുത്ത വര്‍ഷം ആഘോഷിക്കുമ്പോഴേക്കും ഗാന്ധിജിയുടെ സ്വപ്‌നം യാഥാര്‍ഥ്യമായിത്തീര്‍ന്നിരിക്കുമെന്നു പ്രധാനമന്ത്രി ആത്മവിശ്വാസം പ്രകടിപ്പിച്ചു. നഗരങ്ങളിലെ അടിസ്ഥാനസൗകര്യം മെച്ചപ്പെടുത്താന്‍ ഏതു വിധത്തിലാണു കേന്ദ്ര ഗവണ്‍മെന്റ് ശ്രമിച്ചുവരുന്നതെന്ന് അദ്ദേഹം വിശദമാക്കി. സ്വച്ഛ് ഭാരത് പദ്ധതിക്കു പുറമേ, പ്രധാനമന്ത്രി ആവാസ് യോജന (നഗരങ്ങളില്‍), സ്മാര്‍ട്ട് സിറ്റി പദ്ധതി, അമൃത്, ദീനദയാല്‍ ഉപാധ്യായ ദേശീയ നഗര ഉപജീവന ദൗത്യം എന്നിവയെക്കുറിച്ചും ശ്രീ. നരേന്ദ്ര മോദി പരാമര്‍ശിച്ചു. ഇന്ത്യയുടെ പ്രഥമ സ്മാര്‍ട്ട് സിറ്റിയായ ഇന്റഗ്രേറ്റഡ് കമാന്‍ഡ് ആന്‍ഡ് കണ്‍ട്രോള്‍ സെന്റര്‍ നയാ റായ്പൂരില്‍ കഴിഞ്ഞ ദിവസം താന്‍ ഉദ്ഘാടനം ചെയ്തതായി അദ്ദേഹം ചൂണ്ടിക്കാട്ടി. മധ്യപ്രദേശില്‍ ഏഴു നഗരങ്ങളില്‍ സമാന പദ്ധതികള്‍ തയ്യാറായിവരികയാണെന്നു പ്രധാനമന്ത്രി കൂട്ടിച്ചേര്‍ത്തു. മധ്യപ്രദേശില്‍ വിവിധ നഗര വികസന പദ്ധതികളില്‍ ഉണ്ടായിവരുന്ന പുരോഗതിയെക്കുറിച്ചു വിശദമായിത്തന്നെ അദ്ദേഹം പ്രതിപാദിച്ചു. ഭവന നിര്‍മാണ പദ്ധതിയിലൂടെ ഭവനരഹിതരായ ഒരു ലക്ഷത്തിലേറെ പേര്‍ക്കു വീട് ലഭിച്ചുവെന്നു പ്രധാനമന്ത്രി വെളിപ്പെടുത്തി. 2022 ആകുമ്പോഴേക്കും എല്ലാവര്‍ക്കും ഭവനം യാഥാര്‍ഥ്യമാക്കുക എന്ന ലക്ഷ്യത്തോടെയാണു കേന്ദ്ര ഗവണ്‍മെന്റ് പ്രവര്‍ത്തിച്ചുവരുന്നതെന്ന് അദ്ദേഹം പറഞ്ഞു. കഴിഞ്ഞ നാലു വര്‍ഷത്തിനിടെ 1.15 കോടി വീടുകള്‍ നിര്‍മിക്കപ്പെട്ടുകഴിഞ്ഞുവെന്നും 2022 ആകുമ്പോഴേക്കും ലക്ഷ്യപ്രാപ്തി നേടാന്‍ രണ്ടു കോടി വീടുകള്‍കൂടി നിര്‍മിക്കേണ്ടതുണ്ടെന്നും പ്രധാനമന്ത്രി വ്യക്തമാക്കി. പ്രധാനമന്ത്രി ആവാസ് യോജന വഴി തൊഴിലവസരങ്ങള്‍ സൃഷ്ടിക്കപ്പെടുന്നതുകൂടി ഉണ്ടെന്നും പദ്ധതി സ്ത്രീശാക്തീകരണം സാധ്യമാക്കുന്നുണ്ടെന്നും അദ്ദേഹം പറഞ്ഞു. മറ്റുമ മേഖലകളില്‍ ഉണ്ടായ വികസനത്തെക്കുറിച്ചും പ്രധാനമന്ത്രി തന്റെ പ്രസംഗത്തില്‍ ഓര്‍മിപ്പിച്ചു.
ഗ്രാൻഡ് ചലഞ്ചസ് വാർഷിക യോഗം 2020 ന്റെ ഉദ്ഘാടന ചടങ്ങിൽ പ്രധാനമന്ത്രി നരേന്ദ്ര മോദി മുഖ്യ പ്രഭാഷണം നടത്തും

ഗ്രാൻഡ് ചലഞ്ചസ് വാർഷിക യോഗം 2020 ന്റെ ഉദ്ഘാടന ചടങ്ങിൽ ഒക്ടോബർ 19 ന് വൈകുന്നേരം 7: 30 ന് വീഡിയോ കോൺഫറൻസിംഗ് വഴി പ്രധാനമന്ത്രി നരേന്ദ്ര മോദി മുഖ്യ പ്രഭാഷണം നടത്തും. ആരോഗ്യത്തിലും വികസനത്തിലുമുള്ള ഏറ്റവും വലിയ വെല്ലുവിളികളെ അഭിമുഖീകരിക്കുന്നതിനായി കഴിഞ്ഞ 15 വർഷമായി ഗ്രാൻഡ് ചലഞ്ചസ് വാർഷിക യോഗം അന്താരാഷ്ട്ര നവീകരണ സഹകരണത്തെ വളർത്തിയെടുത്തിട്ടുണ്ട്. ഗ്രാൻഡ് ചലഞ്ചസ് വാർഷിക യോഗം 2020 ഒക്ടോബർ 19 മുതൽ 21 വരെ യോഗം ചേരും. ഈ പരിപാടിയിൽ നയരൂപീകരണ വിദഗ്ധരും ശാസ്ത്ര നേതാക്കളും ഒത്തുചേരുകയും ആഗോള ആരോഗ്യ പ്രശ്‌നങ്ങൾ പരിഹരിക്കുന്നതിന് ആഴത്തിലുള്ള ശാസ്ത്രീയ സഹകരണത്തിന് ആഹ്വാനം ചെയ്യുകയുമാണ്. മഹാമാരി മുതൽ ലോകത്തിലെ സുസ്ഥിര വികസന ലക്ഷ്യങ്ങളിൽ പുരോഗതി ത്വരിതപ്പെടുത്തുന്നതിനുള്ള പ്രധാന മുൻഗണ'നകൾ ചർച്ച ചെയ്യുന്നതിനും കോവിഡ് -19 കൈകാര്യം ചെയ്യുന്നതിനുള്ള വെല്ലുവിളികളെക്കുറിച്ച് വിശദീകരിക്കുന്നതിനുമായി ലോക നേതാക്കളും പ്രശസ്ത ശാസ്ത്രജ്ഞരും ലോകമെമ്പാടുമുള്ള 'ഗവേഷകരും ഈ വാർഷിക യോഗത്തിൽ ചേരും. മൂന്ന് ദിവസത്തെ പരിപാടിയിൽ നേതാക്കളുടെ ചർച്ചകൾ, പാനൽ ചർച്ചകൾ, പാൻഡെമിക്കിനെതിരെ പോരാടുന്നതിനുള്ള ശാസ്ത്രീയ ഇടപെടലുകൾ, പാൻഡെമിക് കൈകാര്യം ചെയ്യൽ, ഈ മഹാമാരിയെ ചെറുക്കുന്നതിനും അടുത്തത് തടയുന്നതിനുമായി ആഗോള പരിഹാരങ്ങളുടെ വികസനവും നടപ്പാക്കലും എന്നിവ വരെയുള്ള വിഷയങ്ങളെക്കുറിച്ചുള്ള വെർച്വൽ അനൗപചാരിക സംഭാഷണങ്ങൾ എന്നിവ ഇതിൽ ഉൾപ്പെടും. 40 രാജ്യങ്ങളിൽ നിന്നായി ഏകദേശം 1600 പേർ ഈ വാർഷിക യോഗത്തിൽ പങ്കെടുക്കും. ഗ്രാൻഡ് ചലഞ്ചസ് വാർഷിക മീറ്റിംഗ് 2020 ന് ആതിഥേയത്വം വഹിക്കുന്നത് ബിൽ & മെലിൻഡ ഗേറ്റ്സ് ഫൗണ്ടേഷൻ, ബയോടെക്നോളജി വകുപ്പ്, ശാസ്ത്ര-സാങ്കേതിക മന്ത്രാലയം, ഇന്ത്യാ ഗവൺമെന്റ്, ഇന്ത്യൻ കൗൺസിൽ ഓഫ് മെഡിക്കൽ റിസർച്ച്, നിതി ആയോഗ്, യുണൈറ്റഡ് സ്റ്റേറ്റ്സ് ഏജൻസി ഫോർ ഇന്റർനാഷണൽ ഡവലപ്മെൻറ് ആൻഡ് വെൽകം, ഗ്രാൻഡ് ചലഞ്ചസ് കാനഡ എന്നിവർ ചേർന്നാണ്. കേന്ദ്ര ആരോഗ്യ-കുടുംബക്ഷേമ, ശാസ്ത്ര സാങ്കേതിക, ഭൗമശാസ്ത്ര മന്ത്രി ഡോ. ഹർഷ് വർധൻ പ്രാരംഭ പ്രഭാഷണം നടത്തും. ബിൽ & മെലിൻഡ ഗേറ്റ്സ് ഫൗണ്ടേഷന്റെ കോ-ചെയർ ശ്രീ ബിൽ ഗേറ്റ്സ് പ്ലീനറി ഫ്രെയിമിംഗ് സംഭാഷണം അവതരിപ്പിക്കും. 2012 ൽ ഇന്ത്യാ ഗവൺമെന്റിന്റെ ബയോടെക്നോളജി വകുപ്പിന്റെയും ബിൽ ആൻഡ് മെലിൻഡ ഗേറ്റ്സ് ഫൗണ്ടേഷന്റെയും പങ്കാളിത്തമായാണ് ഗ്രാൻഡ് ചലഞ്ചസ് ഇന്ത്യ സ്ഥാപിതമായത്. ഗ്രാൻഡ് ചലഞ്ചസ് ഇന്ത്യ ഇന്ന് കാർഷികം, പോഷകാഹാരം, ശുചിത്വം, മാതൃ, ശിശു ആരോഗ്യം തുടങ്ങി പകർച്ചവ്യാധികൾ വരെയുള്ള ആരോഗ്യ-വികസന വിഷയങ്ങളിൽ ഇടപെട്ട് പ്രവർത്തിക്കുന്നു.
സോമനാഥ് ട്രസ്റ്റിലെ രക്ഷാധികാരികളുടെ നൂറ്റിപതിനാറാമത് യോഗം നടന്നു

ശ്രീ സോമനാഥ് ട്രസ്റ്റിലെ രക്ഷാധികാരികളുടെ നൂറ്റിപതിനാറാമത് യോഗം ഇന്ന് സോമനാഥില്‍ നടന്നു. രക്ഷാധികാരികളായ പ്രധാനമന്ത്രി ശ്രീ. നരേന്ദ്ര മോദി, ശ്രീ. എല്‍.കെ. അദ്വാനി, ശ്രീ. അമിത് ഷാ, ശ്രീ. കേശുഭായി പട്ടേല്‍, ശ്രീ. പി.കെ. ലഹേരി, ശ്രീ. ജെ.ഡി. പര്‍മര്‍, ശ്രീ. ഹര്‍ഷ് ന്യോത്തിയ തുടങ്ങിയവര്‍ യോഗത്തില്‍ പങ്കെടുത്തു. ശ്രീ. സോമനാഥ് ക്ഷേത്രത്തിന്റെ വളപ്പ് പൂര്‍ണ്ണമായും ഹരിതാഭമാക്കാന്‍ യോഗത്തില്‍ ശ്രീ. നരേന്ദ്ര മോദി നിര്‍ദ്ദേശിച്ചു. വേരാവല്ലിനെയും, പ്രഭാസ് പട്ടാനെയും പൂര്‍ണ്ണമായും കറന്‍സി രഹിതമാക്കാനുള്ള ശ്രമങ്ങളില്‍ ട്രസ്റ്റ് പങ്കാളികളാകണമെന്നും അദ്ദേഹം നിര്‍ദ്ദേശിച്ചു. എല്ലാ പ്രധാന നഗരങ്ങളിലും ട്രസ്റ്റ് പ്രത്യേക മഹോത്സവങ്ങള്‍ സംഘടിപ്പിക്കണമെന്നും പ്രധാനമന്ത്രി അഭിപ്രായപ്പെട്ടു. 2017 ല്‍ ട്രസ്റ്റിന്റെ ചെയര്‍മാനായി ശ്രീ. കേശുഭായി പട്ടേല്‍ തുടരാനും യോഗം തീരുമാനിച്ചു.
മുതിർന്ന അസമീസ് നടൻ നിപോൺ ഗോസ്വാമിയുടെ നിര്യാണത്തിൽ പ്രധാനമന്ത്രി  അനുശോചിച്ചു

മുതിർന്ന അസമീസ് നടൻ നിപോൺ ഗോസ്വാമിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. പ്രധാനമന്ത്രി ട്വീറ്റ് ചെയ്തു : "അസമീസ് ചലച്ചിത്ര വ്യവസായത്തിന് ഒരു മികച്ച സംഭാവന നൽകിയ ശ്രീ നിപോൺ ഗോസ്വാമിയുടെ നിര്യാണത്തിൽ ദുഖമുണ്ട്. അദ്ദേഹത്തിന്റെ വൈവിധ്യമാർന്ന സൃഷ്ടികൾ നിരവധി സിനിമാ പ്രേമികൾ സ്മരിക്കും. അദ്ദേഹത്തിന്റെ കുടുംബത്തിനും ആരാധകർക്കും അനുശോചനം. ഓം ശാന്തി: പ്രധാനമന്ത്രി നരേന്ദ്ര മോദി
ലോകബാങ്ക് ധന സഹായത്തോടെ 5718 കോടി രൂപ ചെലവിൽ നടപ്പാക്കുന്ന സ്റ്റാർസ് പദ്ധതിക്ക് കേന്ദ്രമന്ത്രിസഭ അനുമതി

പ്രധാന മന്ത്രി ശ്രീ നരേന്ദ്ര മോദി അധ്യക്ഷനായ കേന്ദ്രമന്ത്രിസഭായോഗം താഴെപ്പറയുന്ന കാര്യങ്ങൾക്ക് അംഗീകാരം നൽകി: * 5718 കോടി രൂപ ചിലവിൽ സ്‌ട്രെങ്തനിങ്ങ് ടീച്ചിങ് ലേണിങ് ആൻഡ് റിസൾട്ട്സ് ഫോർ സ്റ്റേറ്റ്സ് -STARS പദ്ധതി നടപ്പാക്കും. ഇതിൽ 500 ദശലക്ഷം അമേരിക്കൻ ഡോളർ (3700 കോടി രൂപ) ലോകബാങ്ക് സഹായമായി നൽകും. * വിദ്യാഭ്യാസ മന്ത്രാലയത്തിന് കീഴിലുള്ള സ്കൂൾ വിദ്യാഭ്യാസ സാക്ഷരതാ വകുപ്പിന് കീഴിൽ, കേന്ദ്രസർക്കാർ ധന സഹായത്തോടുകൂടി നടപ്പാക്കുന്ന പുതിയ പദ്ധതിയാണ് സ്റ്റാർസ് * വിദ്യാഭ്യാസ മന്ത്രാലയത്തിലെ സ്കൂൾ വിദ്യാഭ്യാസ സാക്ഷരതാ വകുപ്പിന് കീഴിൽ സ്വയംഭരണാധികാരം ഉള്ളതും സ്വതന്ത്രവുമായ സ്ഥാപനമായി ദേശീയ മൂല്യനിർണയ കേന്ദ്രം PARAKH നെ വികസിപ്പിക്കാൻ സഹായം നൽകും. ഹിമാചൽ പ്രദേശ്, രാജസ്ഥാൻ, മഹാരാഷ്ട്ര, മധ്യപ്രദേശ്, കേരളം, ഒഡീഷ എന്നീ ആറ് സംസ്ഥാനങ്ങളിൽ ആണ് പദ്ധതി നടപ്പാക്കുക. ഈ സംസ്ഥാനങ്ങളിലെ വിദ്യാഭ്യാസ നിലവാരം വർദ്ധിപ്പിക്കുന്നതിനായി ഉള്ള പ്രത്യേക ശ്രമങ്ങൾക്ക് സംസ്ഥാനങ്ങൾക്ക് സഹായം ലഭ്യമാക്കും. ഈ പദ്ധതിക്ക് പുറമേ സമാനരീതിയിൽ ഏഷ്യൻ വികസന ബാങ്കിന്റെ ധന സഹായത്തോടുകൂടി ഗുജറാത്ത്, തമിഴ്നാട്, ഉത്തരാഖണ്ഡ്, ജാർഖണ്ഡ്, അസം എന്നിവിടങ്ങളിൽ മറ്റൊരു പദ്ധതി നടപ്പാക്കാനും ലക്ഷ്യമിടുന്നു. എല്ലാ സംസ്ഥാനങ്ങളും തങ്ങളുടെ അനുഭവങ്ങളും, പിന്തുടരുന്ന മികച്ച മാതൃകകളും മറ്റ് സംസ്ഥാനങ്ങളുമായി പങ്കുവയ്ക്കും. ഗുണമേന്മയുള്ള വിദ്യാഭ്യാസം ലക്ഷ്യമിടുന്ന ദേശീയ വിദ്യാഭ്യാസ നയം 2020-ലെ ലക്ഷ്യങ്ങളോടു ചേർന്ന് പോകുന്ന വിധത്തിലാണ് സ്റ്റാർസ് പദ്ധതി രൂപപ്പെടുത്തിയിരിക്കുന്നത്. സെക്കൻഡറി സ്കൂൾ വിദ്യാഭ്യാസം പൂർത്തിയാക്കുന്നവരുടെ എണ്ണം വർദ്ധിപ്പിക്കുക, സംസ്ഥാനതലത്തിൽ വിദ്യാഭ്യാസ സേവനങ്ങളുടെ വിതരണം മെച്ചപ്പെടുത്തുക, സംസ്ഥാനങ്ങൾ തമ്മിലുള്ള വിദ്യാഭ്യാസ പ്രക്രിയകൾക്ക് പങ്കാളിത്തം വികസിപ്പിക്കുക തുടങ്ങിയവ പദ്ധതിയുടെ ലക്ഷ്യങ്ങളിൽ ഉൾപ്പെടുന്നു.
കേന്ദ്ര ഗവണ്‍മെന്റ് ജീവനക്കാരുടെയും പെന്‍ഷന്‍കാരുടെയും ക്ഷാമബത്ത/ക്ഷാമാശ്വാസം വര്‍ദ്ധിപ്പിച്ചു ;

കേന്ദ്ര ഗവണ്‍മെന്റ് ജീവനക്കാരുടെയും പെന്‍ഷന്‍കാരുടെയും ക്ഷാമബത്തയും(ഡി.എ) ക്ഷാമാശ്വാസവും (ഡി.ആര്‍) 4% വര്‍ദ്ധിപ്പിക്കുന്ന തിന് പ്രധാനമന്ത്രി ശ്രീ. നരേന്ദ്ര മോദി അധ്യക്ഷനായ കേന്ദ്ര മന്ത്രിസഭായോഗം അംഗീകാരം നല്‍കി. വര്‍ദ്ധനയ്ക്ക് 2020 ജനുവരി 1 മുതല്‍ മുന്‍കാല പ്രാബല്യമുണ്ടാകും. നിലവിലെ നിരക്കായ 17% ത്തില്‍ നിന്ന് 21% ആയാണ് വര്‍ദ്ധന. ഡി.എ/ഡി.ആര്‍ വര്‍ദ്ധന വിലക്കയറ്റത്തിന് ആശ്വാസം പകരും. ഡി.എ/ഡി.ആര്‍ വര്‍ദ്ധനയിലൂടെ പൊതു ഖജനാവിന് ആകെ 12,510.04 കോടി രൂപ ബാധ്യത വരും. 2020- 21 സാമ്പത്തിക വര്‍ഷത്തില്‍ (2020 ജനുവരി മുതല്‍ 2021 ഫെബ്രുവരിയുള്ള 14 മാസം) ഇത് 14595.04 കോടി രൂപയാണ്. 48.34 ലക്ഷം കേന്ദ്ര ഗവണ്‍മെന്റ് ജീവനക്കാര്‍ക്കും 65.26 ലക്ഷം പെന്‍ഷന്‍ക്കാര്‍ക്കും ഇത് പ്രയോജനം ചെയ്യും. ഏഴാം കേന്ദ്ര ശമ്പള കമ്മീഷന്റെ ശുപാര്‍ശ അനുസരിച്ചുള്ള സ്വീകാര്യമായ ഫോര്‍മുലയുടെ അടിസ്ഥാനത്തിലാണ് വര്‍ദ്ധന.
ജലവിഭവ മാനേജ്മെന്റില് നെതര്ലന്ഡുമായി ധാരണാപത്രം

പ്രധാനമന്ത്രി ശ്രീ നരേന്ദ്രമോഡിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം നെതര്ലന്ഡുമായി ജലവിഭവ മാനേജ്മെന്റിനുള്ള ധാരണാപത്രത്തിന് അംഗീകാരം നല്കി. കേന്ദ്ര ഗവണ്മെന്റിന്റെ ജലവിഭവ-നദി വികസന-ഗംഗാ പുനരുജീജവന മന്ത്രാലയവും നെതര്ലന്ഡിന്റെ അടിസ്ഥാനസൗകര്യവികസന-പരിസ്ഥിതി മന്ത്രാലയവും തമ്മിലാണ് പരസ്പര സഹകരണത്തിനുള്ള ധാരണാപത്രം ഒപ്പിടുന്നത്. രണ്ടു രാജ്യങ്ങളും ദേശീയ, പ്രാദേശിക, അന്തര്ദ്ദേശീയ തലങ്ങളില് ജലവിഭവ പരിപാലനത്തിനും വികസനത്തിനുമുള്ള സഹകരണം മെച്ചപ്പെടുത്തുന്നതിന് വേണ്ട പ്രവര്ത്തനം നടത്തണമെന്നതാണ് ധാരണാപത്രം വിവക്ഷിക്കുന്നത്. യോജിച്ചുള്ള പ്രവര്ത്തനത്തിലൂടെയും ഈ മേഖലയിലുള്ള അറിവുകളും പരിചയങ്ങളും പരസ്പരം പങ്കുവച്ചും ഇത് മുന്നോട്ടുകൊണ്ടുപോകണം. ജലവിഭവത്തിന്റെ കാര്യക്ഷമമായ വിനിയോഗം, നദീതട പരിപാലനം, സഹായക സംവിധാനങ്ങളുമായി ബന്ധപ്പെട്ട തീരുമാനങ്ങള്, അഴിമുഖ പരിപാലനം, ജല ശുചിത്വ പ്രശ്നങ്ങളും മലിനജലത്തിന്റെ പുനര്ചംക്രമണവും പുനരുപയോഗവും ഉള്പ്പെടെ പരസ്പരം അംഗീകരിച്ചിട്ടുള്ള വിഷയങ്ങളില് നൂതനവും അനുവദനീയവുമായ സംവിധാനങ്ങള് പരസ്പരം പങ്കുവയ്ക്കുകയോ, യോജിച്ച് പ്രവര്ത്തിക്കുകയോ ചെയ്യുക, ഒപ്പുവച്ച രാജ്യങ്ങള് തമ്മിലുള്ള പരസ്പര സന്ദര്ശനം, യോഗങ്ങള്, സമ്മേളനങ്ങള് എന്നിവയിലൂടെ അറിവുകളുടെയും വിഗ്ദ്ധരുടെയും കൈമാറ്റം, അതോടൊപ്പം പരിശീലനം, പരിപാടികള്, പരിശീലന ഗ്രൂപ്പുകളുടെ കൈമാറ്റം അക്കാദമികവും ഗവേഷണപരവുമായ പ്രവര്ത്തനങ്ങള് ശക്തിപ്പെടുത്തുന്ന മറ്റ് പ്രവര്ത്തനങ്ങള്, പരസ്പര പങ്കാളിത്തം പ്രോത്സാഹിപ്പിക്കുകയും യോജിച്ചുള്ള പദ്ധതികള് ആവിഷ്ക്കരിക്കുകയും ചെയ്യുക, പൊതുസ്വകാര്യ പങ്കാളിത്തം വര്ദ്ധിപ്പിക്കുക എന്നിവയോടൊപ്പം പരസ്പര ഗവേഷണങ്ങളും ശേഷിനിര്മ്മാണവും കൂടുതല് മെച്ചപ്പെടുത്തുന്നതിനുള്ള പദ്ധതികളും നടപ്പാക്കുകയാണ് ധാരണാപത്രം ലക്ഷ്യമാക്കുന്നത്. ധാരണാപത്രത്തിന്റെ പ്രവര്ത്തനത്തനം നിരീക്ഷിക്കുന്നതിന് ഒരു സംയുക്ത പ്രവര്ത്തക ഗ്രൂപ്പ് രൂപീകരിക്കും. ഈ പരസ്പര സഹകരണത്തിലൂടെ കേന്ദ്ര-സംസ്ഥാന ഗവണ്മെന്റുകളുടെ ജലവിഭവം പ്രത്യേകിച്ച് നദീതട പരിപാലനം, നദികളിലെ പ്രത്യേകിച്ച് ഗംഗയിലെ മലിനീകരണം കുറയ്ക്കുക, വെള്ളപ്പൊക്ക മാനേജ്മെന്റ്, ജലത്തിന്റെ ഗുണനിലവാരം, ജലത്തിന്റെ കാര്യക്ഷമമായ ഉപയോഗം തുടങ്ങി വിവിധ മേഖലകളില് സ്ഥാപനപരവും സാങ്കേതികവുമായ ശേഷി വര്ദ്ധിപ്പിക്കും. ഇത് രാജ്യത്തിന് വളരെ ഗുണകരമാകും.
ചാന്‍സലര്‍ മെര്‍ക്കലിനെ പ്രധാനമന്ത്രി ടെലിഫോണില്‍ വിളിച്ച് അഭിനന്ദിച്ചു

ജര്‍മ്മനിയുടെ ചാന്‍സലറായി തുടര്‍ച്ചയായ നാലാം തവണയും ചുമതലയേറ്റ ഡോ. ആഞ്ചലാ മെര്‍ക്കലിനെ പ്രധാനമന്ത്രി ശ്രീ. നരേന്ദ്ര മോദി ടെലിഫോണില്‍ വിളിച്ച് അഭിനന്ദനം അറിയിച്ചു. ജര്‍മ്മനിക്കു ചാന്‍സലര്‍ ആഞ്ചല മെര്‍ക്കല്‍ നല്‍കിയ കരുത്തുറ്റ നേതൃത്വത്തെയും അവരുടെ നേതൃത്വത്തിന്‍ കീഴില്‍ യൂറോപിന്റെ കാര്യങ്ങളില്‍ ജര്‍മ്മനി വഹിച്ച നിര്‍ണ്ണായകമായ പങ്കിനെയും പ്രധാനമന്ത്രി അഭിനന്ദിച്ചു. ഇന്‍ഡോ- ജര്‍മ്മന്‍ ഉഭയകക്ഷി ബന്ധം ആഴത്തിലുള്ളതാക്കാനും, ശക്തിപ്പെടുത്താനും ചാന്‍സലര്‍ മെര്‍ക്കലിനൊപ്പം തുടര്‍ന്നും പ്രവര്‍ത്തിക്കാനുള്ള പ്രതിബന്ധത പ്രധാനമന്ത്രി ശ്രീ. മോദി ആവര്‍ത്തിച്ചു വ്യക്തമാക്കി. ഈ മാസം 22 മുതല്‍ 26 വരെ (മാര്‍ച്ച് 22-26, 2018) ഇന്ത്യയില്‍ ഔദ്യോഗിക സന്ദര്‍ശനത്തിനെത്തുന്ന പ്രസിഡന്റ് ഫ്രാങ്ക്- വാള്‍ട്ടര്‍ സ്റ്റീന്‍മീറുമായുള്ള കൂടിക്കാഴ്ച താന്‍ ഉറ്റുനോക്കുകയാണെന്നും പ്രധാനമന്ത്രി പറഞ്ഞു.
പ്രധാനമന്ത്രി മാ ചന്ദ്രഘണ്ടയെ വണങ്ങി

നവരാത്രിയിൽ ദുർഗാ മാതാവിന്റെ മൂന്നാമത്തെ രൂപമായ ചന്ദ്രഘണ്ടാ ദേവിയെ പ്രധാനമന്ത്രി ശ്രീ നരേന്ദ്ര മോദി പ്രാർത്ഥിച്ചു. ദേവിയുടെ സ്തുതികളും ശ്രീ മോദി പങ്കുവെച്ചു. പ്രധാനമന്ത്രി ട്വീറ്റ് ചെയ്തു : "ഇന്ന് നവരാത്രിയിലെ ദുർഗ്ഗ മാതാവിന്റെ മൂന്നാമത്തെ രൂപമായ ചന്ദ്രഘണ്ടാ ദേവിയുടെ ആരാധനാ ദിനമാണ്. അവളുടെ അനന്തമായ കൃപയാൽ എല്ലാവരുടെയും ജീവിതം വീര്യവും വിനയവും കൊണ്ട് അലങ്കരിക്കപ്പെടട്ടെയെന്ന് പ്രാർത്ഥിക്കുന്നു…."
മുതിർന്ന തെലുങ്ക് നടൻ  യു വി കൃഷ്ണം രാജുവിന്റെ നിര്യാണത്തിൽ പ്രധാനമന്ത്രിയുടെ അനുശോചനം

മുതിർന്ന തെലുങ്ക് സിനിമാതാരം ശ്രീ യു വി കൃഷ്ണം രാജു ഗാരുവിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. പ്രധാനമന്ത്രി ട്വീറ്റ് ചെയ്തു : "ശ്രീ യു വി കൃഷ്ണം രാജു ഗാരുവിന്റെ വേർപാടിൽ ദുഖമുണ്ട്. വരും തലമുറകൾ അദ്ദേഹത്തിന്റെ സിനിമാ വൈഭവവും സർഗ്ഗാത്മകതയും ഓർക്കും. സാമൂഹിക സേവനത്തിലും മുൻനിരയിൽ നിൽക്കുകയും രാഷ്ട്രീയ നേതാവെന്ന നിലയിൽ വ്യക്തിമുദ്ര പതിപ്പിക്കുകയും ചെയ്തു. അദ്ദേഹത്തിന്റെ കുടുംബത്തിനും ആരാധകരോടും അനുശോചനം രേഖപ്പെടുത്തുന്നു. ശാന്തി."
‘സാമ്പത്തിക നയം-മുന്നോട്ടുള്ള പാത’ എന്ന വിഷയത്തില്‍ നിതി ആയോഗ് സംഘടിപ്പിച്ച സാമ്പത്തികശാസ്ത്ര വിദഗ്ധരുമായുള്ള സംവാദത്തില്‍ പ്രധാനമന്ത്രി പങ്കെടുത്തു

‘സാമ്പത്തിക നയം-മുന്നോട്ടുള്ള പാത’ എന്ന വിഷയത്തില്‍ നിതി ആയോഗ് സംഘടിപ്പിച്ച സാമ്പത്തികശാസ്ത്ര വിദഗ്ധരുമായുള്ള സംവാദത്തില്‍ പ്രധാനമന്ത്രി ശ്രീ. നരേന്ദ്ര മോദി പങ്കെടുത്തു. സംവാദത്തില്‍ പങ്കെടുത്തവര്‍ കൃഷി, നൈപുണ്യവികസനവും തൊഴിലവസരം സൃഷ്ടിക്കലും, നികുതിയും ചുങ്കം സംബന്ധിച്ച കാര്യങ്ങളും, വിദ്യാഭ്യാസം, ഡിജിറ്റല്‍ സാങ്കേതിക വിദ്യ, പാര്‍പ്പിടം, വിനോദസഞ്ചാരം, ബാങ്കിങ്, ഭരണപരിഷ്‌കാരം, വസ്തുതാധിഷ്ഠിത നയം, ഭാവിവളര്‍ച്ചയ്ക്കായുള്ള ചുവടുകള്‍ തുടങ്ങി വിവിധ സാമ്പത്തിക വിഷയങ്ങളെക്കുറിച്ചുള്ള കാഴ്ചപ്പാടുകള്‍ പങ്കുവെച്ചു. അഭിപ്രായങ്ങള്‍ക്കും നിരീക്ഷണങ്ങള്‍ക്കും പ്രധാനമന്ത്രി നന്ദി പറഞ്ഞു. നൈപുണ്യ വികസനം, വിനോദസഞ്ചാരം തുടങ്ങിയ മേഖലകളില്‍ നൂതന വഴികള്‍ തേടണമെന്ന് അദ്ദേഹം ആവശ്യപ്പെട്ടു. ബജറ്റ് സൈക്കിള്‍ യഥാര്‍ഥ സമ്പദ്‌വ്യവസ്ഥയെ സ്വാധീനിക്കുമെന്നു പ്രധാനമന്ത്രി ചൂണ്ടിക്കാട്ടി. നിലവിലുള്ള ബജറ്റ് കലണ്ടര്‍ പ്രകാരം ചെലവുകള്‍ അംഗീകരിക്കപ്പെടുന്നത് മണ്‍സൂണ്‍ ആരംഭിക്കുന്നതോടെയാണെന്ന് അദ്ദേഹം വ്യക്തമാക്കി. അതിനാല്‍, ഫലത്തില്‍ മണ്‍സൂണിനു മുമ്പുള്ള ഉല്‍പാദന കാലഘട്ടത്തില്‍ ഗവണ്‍മെന്റ് പദ്ധതികള്‍ ഏറെക്കുറേ നിര്‍ജീവമാണെന്നും പ്രധാനമന്ത്രി കൂട്ടിച്ചേര്‍ത്തു. ഈ സാഹചര്യം തിരിച്ചറിഞ്ഞ് ബജറ്റ് അവതരണം നേരത്തേയാക്കുകയാണെന്നും ഓരോ സാമ്പത്തിക വര്‍ഷത്തിന്റെയും തുടക്കത്തില്‍ തന്നെ ചെലവ് അംഗീകരിക്കാന്‍ ഇതിലൂടെ സാധിക്കുമെന്നും അദ്ദേഹം പറഞ്ഞു. ധനമന്ത്രി ശ്രീ. അരുണ്‍ ജെയ്റ്റ്‌ലി, ആസൂത്രണ സഹമന്ത്രി ശ്രീ. റാവു ഇന്ദ്രജിത്ത് സിങ്, നീതി ആയോഗ് വൈസ് ചെയര്‍മാന്‍ ശ്രീ. അരവിന്ദ് പനഗരിയ എന്നിവരും മുതിര്‍ന്ന കേന്ദ്ര ഗവണ്‍മെന്റ്, നീതി ആയോഗ് ഉദ്യോഗസ്ഥരും സന്നിഹിതരായിരുന്നു. പ്രൊഫ. പ്രവീണ്‍ കൃഷ്ണ, പ്രൊഫ. സുഖ്പാല്‍ സിങ്, പ്രൊഫ. വിജയ് പോള്‍ ശര്‍മ, ശ്രീ. നീലകണ്ഠ മിശ്ര, ശ്രീ. സുര്‍ജിത് ബല്ല, ഡോ. പുലാക് ഘോഷ്, ഡോ. ഗോവിന്ദ റാവു, ശ്രീ. മാധവ് ചവാന്‍, ഡോ. എന്‍.കെ.സിങ്, ശ്രീ. വിവേക് ദെഹേജിയ, ശ്രീ. പ്രമഥ് സിന്‍ഹ, ശ്രീ. സുമിത് ബോസ്, ശ്രീ. ടി.എന്‍.നൈനാന്‍ തുടങ്ങിയ സാമ്പത്തിക വിദഗ്ധരും പ്രമുഖരും പങ്കെടുത്തു.